Diari Oficial de la Generalitat Valenciana


Sumari del DOGV 9831, del 18-04-2024 (2024/3319)

RESOLUCIÓ de 16 d'abril de 2024, de la Conselleria d'Educació, Universitats i Ocupació, per la qual es procedix al nomenament de la vicepresidenta del Consell Escolar de la Comunitat Valenciana
-------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9831

Data del DOGV
:   18-04-2024

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2024/3319


Data del document
:   16-04-2024

Organisme emissor
:   Conselleria d'Educació, Universitats i Ocupació

Tipus de document
:   Resolució

Descriptors 

:   * Conselleria d'Educació, Universitats i Ocupació
    * Consell Escolar de la Comunitat Valenciana

RESOLUCIÓ de 16 d'abril de 2024, de la Conselleria d'Educació, Universitats i Ocupació, per la qual es procedix al nomenament de la vicepresidenta del Consell Escolar de la Comunitat Valenciana [2024/3319]  
El text refós de la Llei de consells escolars de la Comunitat Valenciana, aprovat pel Decret legislatiu de 16 de gener de 1989, del Consell, crea el Consell Escolar Valencià com a òrgan superior consultiu i de participació social en la programació general de l'ensenyança en la Comunitat Valenciana.  
La Llei 6/2010, de 28 de maig, de la Generalitat, modifica diversos articles del mencionat cos legal i canvia la denominació de l'òrgan superior consultiu i de participació social, que passa a dir-se Consell Escolar de la Comunitat Valenciana   
Per Decret 164/2010, de 8 d'octubre, del Consell, es regula l'estructura, organització i funcionament del Consell Escolar de la Comunitat Valenciana. L'article quinze disposa que el conseller amb competències en matèria d'educació, nomenarà, entre els membres del Consell Escolar, un vicepresident o una vicepresidenta.  
En este sentit, l'Orde 46/2021, de 29 de desembre, de la Conselleria de Educació, Cultura i Esport, mitjançant la qual es va aprovar el Reglament de funcionament del Consell Escolar de la Comunitat Valenciana, preveu en el seu article 6 que el conseller amb competències en matèria educativa nomenarà, d'entre els membres del Consell Escolar de la Comunitat Valenciana, al vicepresident o a la vicepresidenta, que suplirà al president en cas de vacant, absència o malaltia i exercirà les funcions que li siguen delegades pel president.  
En virtut d'això i fent ús de les atribucions que tinc conferides, resolc:   
Nomenar Marisa Artiaga García vicepresidenta del Consell Escolar de la Comunitat Valenciana   
La present resolució farà efecte des del dia de la publicació en el Diari Oficial de la Generalitat Valenciana.  
De conformitat amb el que establixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, la present resolució, que posa fi en la via administrativa, podrà ser recorreguda potestativament en reposició o bé es podrà plantejar directament recurs contenciós administratiu, en els terminis i davant dels òrgans següents:  
  
a) El recurs de reposició ha d'interposar-se davant del conseller d'Educació, Universitats i Ocupació en el termini d'un mes a comptar de l'endemà de la publicació en el Diari Oficial de la Generalitat Valenciana.  
b) El recurs contenciós administratiu haurà d'interposar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la publicació en el Diari Oficial de la Generalitat Valenciana.  
  
València, 16 d'abril de 2024.- El conseller d'Educació, Universitats i Ocupació: José Antonio Rovira Jover.